X Factor 2011 (Danmark)

X Factor 2011 var fjerde sæson af den danske udgave af det britiske talentshow X Factor. Udsendelsrækken havde premiere lørdag den 1. januar 2011 på DR1. Pernille Rosendahl vendte tilbage som dommer, mens Remee og Soulshock var erstattet af Cutfather og tidligere dommer Thomas Blachman. Lise Rønne vendte tilbage som vært efter en sæsons pause.

Vinderen blev Sarah i finalen mod Annelouise den 25. marts 2011 i Parken. Sarah vandt med 0,41% procents forskel, og udsendte efterfølgende vindersangen "Min øjesten", der er skrevet af Xander. Afgørelsen i finalen blev set af 2,4 millioner seere, hvilket gør det til det mest sete underholdningsprogram i 10 år.

Konkurrencens forløb 
Dommerpanelet består af The Storm-sangerinde Pernille Rosendahl, der har været med siden sæson 3, producer Cutfather, der erstattede Remee, og komponist Thomas Blachman, der vendte tilbage efter en sæsons pause. Ligeledes er Lise Rønne tilbage i værtsrollen efter en sæsons pause pga. graviditet, hun erstatter således Signe Muusmann. Derudover fungerer Ulrik Elhom, ligesom de foregående sæsoner, som sanglærer for finalisterne, mens Toniah Pedersen er koreograf.

I modsætning til de forrige sæsoner foregår auditions til dette års X Factor ikke kun foran de tre dommere men foran et live publikum i Set-Up Studierne på Refshaleøen i København. Som et nyt tiltag vil finalisternes optræden ved alle liveshows blive sat til salg som download om lørdagen efter programmet har været sendt. Sangene vil kunne købes på en særskilt hjemmeside for seks kr. per sang.

X Factor 2011 består af tre audition-programmer, en udskillelsesrunde (superbootcamp), samt to ugers træningslejr (bootcamp) hvor dommerne får ansvar for hver deres kategori. Sæsonens ni finalister blev offentliggjort den 4. februar i det andet bootcamp-program. På bootcampen fik dommerne hjælp af tre hjælpedommere. Cutfather fik hjælp af dj og producer Kenneth Bager, Pernille Rosendal af dj og radiovært Le Gammeltoft, og Thomas Blachman af dj Djuna Barnes.

Liveshows startede den 11. februar i DR Byens studie 5. Superbootcamp-programmet, den 21. januar, blev det mest sete afsnit af X Factor, med et seertal på 1,9 millioner. Finalen afholdes i Parken i København den 25. marts 2011. Gæstestjerner, som finalisterne skal optræde med, er Take That, Aqua, Carpark North og Fallulah. Herudover vil Electric Lady Lab, Thomas Ring, Joey Moe, Clara Sofie, og A Friend in London optræde som opvarmning inden det tv-transmitterede show.

Årets vindersang, "Min øjesten", er skrevet af Xander og produceret af Marcus Linnet. Begge er sønner af sangerinden Anne Linnet. De tre tilbageværende finalister – Babou, Sarah og Annelouise – har alle indspillet sangen, men kun to finalister vil fremføre den i anden del af finalen. Vinderen udsender sin version af singlen umiddelbart efter finalen.

Finalister 
De ni finalister i X Factor 2011 blev offentliggjort i det andet og sidste bootcamp-program den 4. februar 2011.
 – Vinder
 – Andenplads
 – Trejdeplads
 – Udstemt

Live shows

Statistik 
Farvekoder:

Uge til uge

Uge 1 (11. februar) 
 Tema: Frit valg
 Gæsteoptræden: Thomas Ring ("Break the Silence")

Dommerne stemte ud
 Cutfather: DeeVibez
 Rosendahl: Ercan
 Blachman: DeeVibez

Uge 2 (18. februar) 
 Tema: The Beatles
 Gæsteoptræden: Basim ("Ta' mig tilbage")

Dommerne stemte ud
 Cutfather: Patricia
 Rosendahl: Ercan
 Blachman: Ercan

Uge 3 (25. februar) 
 Tema: Danske hits fra 00'erne
 Gæsteoptræden: Nik & Jay ("En dag tilbage" sammen med finalisterne; "Mod solnedgangen")

Dommerne stemte ud
 Cutfather: Rikke & Trine
 Rosendahl: JR
 Blachman: JR

Uge 4 (4. marts) 
 Tema: Rock
 Gæsteoptræden: Heidi Herløw ("Angerholic")

Dommerne stemte ud
 Cutfather: Annelouise
 Rosendahl: Rasmus
 Blachman: Rasmus

Uge 5 (11. marts) 
 Tema: Frit valg (med DR UnderholdningsOrkestret)
 Gruppeoptræden: "Fuck You" (Cee-Lo Green; fremført af de fem finalister)

Dommerne stemte ud
 Cutfather: Rikke og Trine
 Rosendahl: Annelouise
 Blachman: Rikke og Trine

Uge 6 (18. marts) 
 Tema: DJ Night (med Rune RK og Kato) og seernes valg
 Gæsteoptræden: Clara Sofie og Rune RK ("Lever for en anden"), Kato og Infernal ("Speakers On")

Uge 7 (25. marts) 
 Tema: Frit valg; duet med gæstestjerne; vindersangen
 Gæsteartister: Take That ("The Flood" (med Sarah, Annelouise og Babou) og "Kidz"), Carpark North ("Everything Starts Again"), Fallulah ("I Lay My Head") og Aqua ("How R U Doin?")
 Gruppeoptrædener: "Unchained Melody" (The Righteous Brothers; fremført af audition-deltageren Kjell), "Everybody (Backstreet's Back)" (Backstreet Boys; fremført af tidligere audition-deltagere), "(I've Had) The Time of My Life" (Bill Medley og Jennifer Warnes; fremført af de ni finalister)

Afsnit og seertal

X Factor 2011

Referencer

Eksterne henvisninger 
 X Factor 2011 på DRs hjemmeside

r

Begivenheder i 2011
2011 (Danmark)
Sæsoner af X Factor (Danmark)